S-2245/2019

Dómur:

Mál þetta, sem var tekið til dóms 29. janúar 2020, höfðaði lögreglustjórinn á Suðurnesjum með ákæru 18. nóvember 2019 á hendur E-kk-þgf K-kk-þgf Í-kk-þgf, kt. 0000000000, […]

;

,,fyrir eftirtalin brot gegn umferðarlögum og almennum hegningarlögum: fyrir of hraðan akstur og misnotkun skjals þann 9. september 2019, með því að hafa ekið bifreiðinni […] á Njarðarbraut, Reykjanesbæ, á 69 kílómetra hraða á klukkustund, að teknu tilliti til vikmarka, þar sem leyfður hámarkshraði er 50 kílómetrar á klukkustund og með því að hafa, sem umráðamaður bifreiðarinnar […]

, í umrætt skipti, í blekkingarskyni , sett röng skráningarnúmer á bifreiðina, en ákærði hafði sett skráningarnúmerið [...] á bifreiðina.

Telst þessi háttsemi ákærða varða við 1. mgr. 37. gr., sbr. 1. mgr. 100. gr. umferðarlaga nr. 50/1987 og 1. mgr. 157. gr. almennra hegningarlaga nr. 19/1940.

Þess er kafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins 29. janúar 2020 og boðaði ekki forföll en í fyrirkalli sem var ásamt ákæru birt ákærða 30. desember 2019 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur […] og hefur þrisvar sinnum sætt refsingu samkvæmt framlögðu sakavottorði. Sakaferill ákærða hefur ekki áhrif við ákvörðun refsingar í máli þessu.

Samkvæmt framangreindu, og að brotum ákærða virtum, sbr. 77. gr. almennra hegningarlaga nr. 19/1940, þykir refsing ákærða hæfilega ákveðin 30 daga fangelsi, en þá refsingu þykir mega binda skilorði á þann veg sem í dómsorði greinir.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf K-kk-nf Í-kk-nf, sæti fangelsi í 30 daga en fresta skal fullnustu þeirrar refsingar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

M-kvk-nf H-kvk-nf H-kvk-nf

Ákærði er fæddur […] og hefur þrisvar sinnum sætt refsingu samkvæmt framlögðu sakavottorði. Sakaferill ákærða hefur ekki áhrif við ákvörðun refsingar í máli þessu.

Samkvæmt framangreindu, og að brotum ákærða virtum, sbr. 77. gr. almennra hegningarlaga nr. 19/1940, þykir refsing ákærða hæfilega ákveðin 30 daga fangelsi, en þá refsingu þykir mega binda skilorði á þann veg sem í dómsorði greinir.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf K-kk-nf Í-kk-nf, sæti fangelsi í 30 daga en fresta skal fullnustu þeirrar refsingar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

M-kvk-nf H-kvk-nf H-kvk-nf